wickkiey/tamil-wikipedia-markdown huggingface dataset:
# புனித மலர் (நூல்)


**புனித மலர்** (*The Holy Flower*) அல்லது **ஆலனும் புனித மலரும்** (*Allan and the Holy Flower*, அமெரிக்காவில்) என்பது 1915 ஆம் ஆண்டில் எச். ரைடர் அக்கார்டு என்பவரால் ஆலன் குவாட்டர்மைனைப் பற்றி எழுதப்பட்ட ஆங்கிலப் புதின நூல் ஆகும். இது முதன்முதலில் தி வின்ட்ஸ்சொர் நாளிதழில் தொடராக வெளிவந்தது. இந்தப் புதினத்தின் மூலக்கதை குவாட்டர்மைன் ஒரு மர்ம மலரைத் தேடி மாட்டுவண்டியில் ஆப்பிரிக்காவுக்கு செல்வது பற்றி ஆகும்.  

## கதை
சகோதரர் ஜான் என்பவர் ஆப்பிரிக்காவில் மர்ம மலரை பல ஆண்டுகளாக தேடி அலைந்து கொண்டிருந்தார். இறுதியில் ஆலன் என்பவருக்கு அந்த அரிய மலர் கிடைத்தது. ஆலன் அந்த மலரை எடுத்துக்கொண்டு இங்கிலாந்து வந்தடைந்தார். அங்கு அவர் ஸ்டீபன் சோமர்சு என்பவரை சந்தித்தார். அங்கு கலப்பு சந்தை ஏலத்தில் சோமர்ஸ் அந்த அரிய மலருக்கு ஒரு பெரிய தொகையை கொடுப்பதை நிறுத்திக் கொண்டார். ஆனால் சோமர்சின் தந்தை அந்த மலரை விலை கொடுத்து வாங்க முன் வந்தார். ஆனால் சோமர்சின் சொத்துரிமையை கொடுக்க மறுத்தார். ஆனாலும் ஸ்டீபன் அந்த மலரை விற்று ஆப்பிரிக்காவுக்கு பயணம் மேற்கொண்டு மிகப் பெரிய மற்றும் அரிய பழத்தோட்டத்திலிருந்து உண்மையான ஆலன் உருவத்தை மீட்டெடுத்தார்.
# பிசியோம்

**பிசியோம்** என்பது தனிஉயிாி அல்லது சிற்றினங்களின் உடற்செயலியலில் நடைபெறும் நடத்தைச்செயல்பாடுகளை விவாிப்பதாகும். பிசியோம் ஒரு ஆரோக்கியமான உயிாினத்தின் தகவல் மற்றும் அமைப்புப்பற்றி ( மரபுப்பொருள், புரதவமைப்பு மற்றும் மிகச்சிறிய அடிப்படைக்கூறுகள் ) விளக்குவதாகும்.  
"பிசியோ-" (இயற்கை) மற்றும் "-ஓம்" ( முழுமையான ).  

1993 ம் ஆண்டு பிசியோம் சார்ந்த செயல்திட்டத்தை உடற்செயலியலின் உயிா்பொறியியல் கமிட்டி உலக உடற்செயலியல் கழகத்தில் (IUPS) சமா்ப்பிக்கப்பட்டது.. IUPS யானது கி.பி.2001ம் ஆண்டில் நடைபெற்ற உலக மாநாட்டில் இத்திட்டத்தின் மீது அடுத்த நூற்றாண்டில் மிகுந்த கவனம் செலுத்த வேண்டும் என முடிவெடுக்கப்பட்டுள்ளது.  

இத்திட்டம் IUPS யின் பிசியோம் கமிட்டியால் வழிநடத்தப்படுகிறது.  
பிசியோம் சார்ந்த இதர ஆராய்ச்சிகள்:  
யுரோ பிசியோம் ஆரம்பம்  
IUPS பிசியோம் திட்டம் சார்ந்த வாசிங்டன் பல்கலைக்கழகத்தின் தேசீய ஒப்புருவாக்கம் அறிவியல் வளம் NSR பிசியோம் திட்டம்  
IUPS பிசியோம் திட்டம் சார்ந்த ஆக்லாண்டு பல்கலைக்கழகம் மற்றும் ஆக்ஸ்போா்டு பல்கலைக்கழகத்தின் வெல்கம் டிரஸ்ட் ஹார்ட் பிச்டியோம் ப்ராஜெக்ட் .
# அச்சல்வாடி


**அச்சல்வாடி** (*Achalvadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம் அச்சல்வாடி ஊராட்சிக்கு உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 45 கிலோமீட்டர் தொலைவிலும், அரூரில் இருந்து 6 கிலோ மீட்டர் தொலைவிலும், மாநில தலைநகரான சென்னையிலிருந்து 261 கிலோமீடர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'13.2"N 78°29'41.8"E  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 808 குடும்பங்கள் வசிக்கின்றன. கிராமத்தின் மொத்த மக்கள் தொகையானது 2907 ஆகும். இதில் பெண்களின் எண்ணிக்கை 1471 என்றும், ஆண்களின் எண்ணிக்கை 1436 என்றும் உள்ளது. கிராமத்தின் மொத்த எழுத்தறிவு விகிதம் 66.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பிட்டர் கணிகா தேசியப் பூங்கா


கட்டாக் மாவட்டத்திலான இப்பூங்கா .367 ச.கி.மீ. பரப்பில் அமைந்துள்ளது. அருகிலான விமான நிலையம் புவனேஷ்வர், சுமார் 200 கி.மீ. தூரத்திலும், அருகிலான ரயில் நிலையம் பத்ரக் சுமார் 100 கி.மீ. தூரத்திலும் இருக்கின்றன. இப்பூங்கா தென்னை மரங்களும் உப்பு நீர்த் தாவரங்களும் கொண்ட அலை வீச்சுச் சேற்றுக் காடுகளை உடையது. பூங்காவில் காணும் பிராணிகள் வேங்கை, வராகம், கழுதைப்புலி, காட்டுப்பூனை, சாம்பர், ராட்சச அணில், உப்பு நீர் முதலை, நீர்மானிட்டர், கடலாமை, ராஜநாகம், மலைப்பாம்பு முதலியனவாகும். கொக்குகள், வாத்துகள் முதலிய பறவைகளும் உள்ளன.பூங்காவுக்குச் செல்ல உகந்த பருவம் குளிர்காலம் ( நவம்பரிலிருந்து பிப்ரவரி வரை ) ஓய்வில்லங்கள் உண்டு.
# கோவூர் சுந்தரேஸ்வரர் ஆலயம்

**கோவூர் சுந்தரேஸ்வரர் ஆலயம்** (Kovur Sundareswarar Temple) சென்னையின் புறநகர்ப்பகுதியான கோவூரில் அமைந்துள்ள ஓர் இந்து ஆலயமாகும்.சென்னையிலுள்ள நவகிரகக் கோயில்களில் இது புதன் ஸ்தலமாகும். சிவபெருமானுக்காக எழுப்பப்பட்டுள்ள இவ்வாலயம் சுமார் 965 ஆம் ஆண்டுக்கு முன் கட்டப்பட்டது. இந்த கோவிலின் முக்கிய தெய்வமான சுந்தரேஸ்வரர் (சிவனின் வடிவம்) மற்றும் (பார்வதி) சவுந்தாரம்பிகையாக அருள்பாலிக்கிறார். கர்நாடக சங்கீத வித்துவான் தியாகராஜரால் கோவூர் பச்சரட்னம் என்று அழைக்கப்பட்ட ஐந்து பாடல்களையும் தொகுத்து வழங்கினார்.  

## தல புராணம்
கோவூர் சுந்தரேஸ்வரர் கோவிலில், காமாட்சி அம்பாள் சிவனின் சிலையை பிரதிஷ்டை செய்து வழிபாடு செய்தார். சுந்தரேஸ்வரர் தவத்தில் இருந்தார் அவர் கண்ணைமூடி தவமிருந்ததால் கோவூரைச் சுற்றி உள்ள பகுதிகள் மிகவும் சூடானதாக மாறியது, எல்லா ஜீவராசிகளும் இந்த வெப்பத்தினால் பாதிக்கத் தொடங்கின. ஆனால், சிவன் தனது கண்களை மூடி ஆழ்ந்த தியானம் செய்ததால் அவர் இதை உணரவில்லை. ஆகையால், என்ன செய்வது என்று அறியாத முனிவர்கள் மற்றும் தேவர்கள் விஷ்ணுவிடம் முறையிட்டனர். விஷ்ணு உலகத்தை காப்பாற்ற மகாலட்சுமியை பூலோகத்திற்கு அனுப்பி சிவனின் தவத்தை கலைத்து பூமியை காக்குமாறு கூறினார்.அவர் கோ வேடம் பூண்டார்.கோ என்றால் பசு என்ற மறு பெயர் உண்டு,சிவ ஆராதனை நடத்திய இடம் என்பதால் கோவூர் என்ற பெயர் பெற்றது என நம்பப்படுகிறது.  

## இவற்றையும் காண்க
- சென்னையின் பாரம்பரியக் கட்டடங்கள்
# குறும்பிறை


**குறும்பிறை** (*Kurumpirai*) என்பது இந்தியாவின், தமிழ்நாட்டின், செங்கல்பட்டு மாவட்டம், செய்யூர் வட்டத்தில் உள்ள சிற்றூர் ஆகும். இந்த ஊர் பொலம்பாக்கம் ஊராட்சிக்கு உட்பட்டது. இது சென்னையிலிருந்து 92 கி.மீ தொலைவிலும் மேல்மருவத்தூரில் இருந்து 7 கி.மீ. தொலைவிலும், காஞ்சிபுரத்திலிருந்து 33 கி.மீ தொலைவிலும், சித்தாமூரிலிருந்து 39 கி.மீ தொலைவிலும் உள்ளது.  

## வரலாற்றுச் சின்னங்கள்
குறும்பிறையில் உள்ள குன்றுப் பகுதியில் பெருங்கற்காலத்தைச் சேர்ந்த கல் வட்டங்கள் கண்டறியப்பட்டுள்ளன.  

## மேற்கோள்
# கனம் ராஜேந்திரன்



**கனம் இராசேந்திரன்** (*Kanam Rajendran*) (நவம்பர் 10, 1950) இந்திய பொதுவுடமைக் கட்சியைச் சார்ந்தவர் ஆவார். இவர் 1950 ஆம் ஆண்டு நவம்பர் மாதம் 10 ஆம் நாள் பிறந்தார் . இவர் கேரளாவிலுள்ள கோட்டயம் மாவட்டம் வழூர் சட்டமன்ற தொகுதியில் 1982 முதல் 1992 வரை கேரள சட்டப்பேரவைத் தேர்தலில் தொடர்ந்து இருமுறை பிரதிநிதித்துவப்படுத்தினார். மார்ச் 2015 இல் இவர் இந்திய பொதுவுடமைக் கட்சியின் கேரளா மாநிலக் குழுவின் செயலாளராகவும் தேர்ந்தெடுக்கப்பட்டார்.  

## வகித்த பதவிகள்
- செயலாளர், இந்திய கம்யூனிஸ்ட் கட்சி (சிபிஐ)
- கேரள மாநிலக் குழு செயலாளர், அகில இந்திய இளைஞர் கூட்டமைப்பு (AIYF)
- கேரள மாநிலக் குழு செயலாளர், அகில இந்திய தொழிற்சங்க காங்கிரஸ் (AITUC)
- கேரள மாநிலக் குழு துணைத்தலைவர், AIYF தேசிய கவுன்சில்
- உறுப்பினர், சிபிஐ மாநில செயலகம்
- உறுப்பினர், 7 வது கேரள சட்டமன்றம் (1982-87)
- உறுப்பினர், 8 வது கேரளா சட்டமன்றம் (1987-92)
- தலைவர், அரசாங்க உத்தரவாதங்களின் குழு (1984-87)

## மேர்கோள்கள்
# சோடியாக் கொலைகாரன்



**சோடியாக் கொலைகாரன்** (Zodiac Killer), என்பவன் 1960 களின்  இறுதியிலிருந்து 1970 களின் தொடக்கம் வரை வட கலிஃபோர்னியா மாகாணத்தில் தொடர் கொலைகளை செய்தவன். கொலைகாரனின் அடையாளம் தெரியவில்லை. 1968 திசம்பர் மற்றும் 1969 அக்டோபருக்கு இடைபட்டக் காலத்தில் பெனிசியா, வால்லோஜோ, ஏரி பெர்ரிஸ்சா, சான் பிரான்சிஸ்கோ ஆகிய இடங்களால் இவனால் பாதிக்கப்புக்குள்ளாகி கொல்லப்பட்டனர். இவனால் 16 முதல் 29 வயதுக்கு உட்பட்ட நான்கு ஆண்களும் மூன்று பெண்களும் குறி வைக்கப்பட்டனர். கொலையாளி தந்திரமாகவும் மறைமுகமாகவும் குற்றத்தை உறுதி செய்யும் கடிதங்களை வரிசையாக உள்ளூர் பத்திரிக்கைக்கு அனுப்பி, சோடியாக் (zodiac) என்னும் பெயரைத் தன் அடையாளமாக்கினான். அந்தக் கடிதங்களில் நான்கு குறிப்புகளை (புதிர்) அனுப்பி இருந்தான். அவற்றில் ஒன்றுக்கு மட்டுமே சரியாகத் தீர்வுக் காணப்பட்டது என்பது குறிப்பிடத்தக்கது.  

சட்ட அமலாக்க மற்றும் தன்னார்வ ஆய்வாளர்கள் சந்தேக நபர்களின் பெயர்களை குறித்தனர், ஆனால் உறுதியான ஆதாரங்கள் இல்லை. சான் பிரான்சிஸ்கோ காவல்துறை (SFPD) 2004 இல் இவ்வழக்கை "செயலற்றது" (inactive) என்று குறிப்பிட்டது, ஆனால் 2007 மார்சில் இந்த கோப்பு மீண்டும் திறக்கப்பட்டது. மேலும் இந்த வழக்கானது வால்லோஜோ நகரம், நாபா கவுண்டி, சோலனோ கவுண்டி ஆகிய இடங்களிலும் மீண்டும் திறக்கப்பட்டது. கலிஃபோர்னியா துறை நீதிபதி 1969 முதல் இந்த படுகொலைகள் வழக்குகள் குறித்த ஆவணங்களை பராமரித்துவருகிறது.
# ஆத்திசூடி பாடியோர்

தமிழில் ஆத்திசூடிகளை பாடிய ஆசிரியர்களும் நூல்களும்  

1. அவ்வையார் - ஆத்திசூடி
1. பாரதியார் - புதிய ஆத்திசூடி
1. பாரதிதாசன் - ஆத்திசூடி
1. டாக்டர் வ. சுப. மாணிக்கம் - தமிழ்சூடி
1. கவிஞர் ந. ர. நாச்சியப்பன் - நெறிசூ்டி
1. முனைவர் ச. மெய்யப்பன் - அறிவியல்சூடி
1. டாக்டர் தமிழண்ணல் - ஆய்வுசூடி
1. பேரா சோம. இளவரசு - நீதிசூடி
1. ரெ. முத்துகணேசன் - முத்துசூடி
1. இராம பாரதி - ஆத்திசூடி வெண்பா
1. வாணிதாசன் - ஆத்திசூடி
1. சுத்தானந்த பாரதியார் - ஆத்திசூடி
1. முனைவர். ந. சஞ்சீவி - ஆத்திசூடி
1. முனைவர். மு. வரதராசன் - ஆத்திசூடி
# பன்னீர்செல்வம் பூங்கா

**பன்னீர்செல்வம் பூங்கா** (*Panneerselvam Park*) அல்லது **பி.எஸ். பார்க்** என்பது தமிழ்நாட்டின் ஈரோடு நகரில் அமைந்துள்ள ஒரு வர்த்தக மையமாகும்.  

## வரலாறு
19 ஆம் நூற்றாண்டின் முற்பகுதியில், இந்தப் பகுதி ஏராளமான மரங்களுடன் தோட்டங்களின் இருப்பைக் கொண்டிருந்தது. ஈரோடு நகராட்சி மன்றத்தின் அப்போதையத் தலைவரான வேல்சு என்பவரின் பெயரில் இது **வேல்சு பூங்கா** என்று அழைக்கப்பட்டது. 1940 ஆம் ஆண்டில், நீதிக் கட்சித் தலைவர் ராவ் பகதூர் சர் அ. தா. பன்னீர்செல்வத்தின் நினைவாக பெரியார் ஈ. வெ. இராமசாமி என்பவரால் இது **பன்னீர்செல்வம் பூங்கா** என மறுபெயரிடப்பட்டது. அதன் பெயரின் முக்கியத்துவத்திற்காக, இந்த வட்டாரத்தின் மையத்தில் உள்ள ஐந்து சாலை சந்திப்புக்கு அருகில் ஒரு சிறிய பூங்கா ஈரோடு மாநகராட்சியால் உருவாக்கப்பட்டு பராமரிக்கப்பட்டு வருகிறது. பிப்ரவரி 1971இல், இந்த இடத்தில் தமிழகத்தின் முன்னால் முதல்வர் கா.ந. அண்ணாதுரையின் சிலை அமைக்கப்பட்டது. 1971 செப்டம்பரில், ஈ.வெ. இராமசாமியின் முழு அளவிலான சிலையும் நிறுவப்பட்டது.  

## புதுப்பித்தல் பணி
2017ஆம் ஆண்டில், சாலை விரிவாக்கத்திற்கான இடத்தை வழங்குவதற்காக பூங்கா இடிக்கப்பட்டு, தலைவர்களின் சிலை புதுப்பிக்கப்பட்டு, பல்வேறு போட்டித் தேர்வுகளுக்கு வரும் வேட்பாளர்களுக்கு சேவை செய்வதற்காக ஒரு பிரத்யேக நூலக கட்டிடம் திறக்கப்பட்டுள்ளது.  

## பிற நிறுவனங்கள்
வட்டாட்சியர் அலுவலகம், மாவட்டக் காவல் கண்காணிப்பாளர் அலுவலகம், வட்டார வளர்ச்சி அலுவலகம் போன்ற முக்கிய அரசு அலுவலகங்களும், அப்துல் கனி துணி சந்தை போன்ற வணிக மையங்களும் இருப்பதால், இந்த பகுதி ஈரோட்டின் வர்த்தக மையமாக மாறியுள்ளது. ஒரு மணிக்கூட்டுக்கோபுரம் இந்த பகுதியின் வடக்கு பகுதியில் அமைந்துள்ளது. இதனருகில் ஒரு அரசு பெண்கள் மேல்நிலைப்பள்ளி செயல்பட்டு வருகிறது.  

## வழிபாட்டு இடங்கள்
இந்தப் பகுதியில் இரண்டு வழிபாட்டுத் தலங்கள் உள்ளன  

- பெரிய மாரியம்மன் கோயில்
- சி.எஸ்.ஐ பிரப் நினைவு தேவாலயம்
# கொளப்பாக்கம் அகத்தீசுவரர் கோயில்



**கொளப்பாக்கம் அகத்தீசுவரர் கோயில்** (**Kolampakkam Agastheeshwarar temple**) என்பது தமிழ்நாட்டின் தலைநகரான சென்னை புறநகர்ப் பகுதியில் அமைந்துள்ள, 1300 ஆண்டுகள் பழைமையான சிவாலயமாகும். சென்னையில் உள்ள நவக்கிரக கோயில்களில் சூரியன் சிவபெருமானை வழிபட்ட கோயிலாகும்.  

## ஆலய அமைப்பு

### சந்நிதிகள்
விநாயகர், தட்சிணாமூர்த்தி, மகாவிட்ணு, துர்க்கை ஆகியவை கருவறை கோஷ்டத்தில் அமைந்துள்ளன. பிரகாரத்தில் மகாகணபதி, காசி விஸ்வநாதர்- விசாலாட்சி, சுப்பிரமணியர் ஆகிய சந்நிதிகள் உள்ளன.  

காசி விஸ்வநாதர்- விசாலாட்சி சந்நிதி கிழக்கு நோக்கி உள்ளது. சுப்பிரமணியர் சந்நிதியில் மரகத கல்லால் ஆன பச்சை மயில் வாகனம் உள்ளது.  

## தல புராணம்
சூரியனின் வெப்பம் தாங்காமல் அவரது மனைவி சம்க்ஞா தேவி தன்னுடைய நிழலை சாயா தேவியாக விட்டுவிட்டு பிரிந்தார். இதை உணராத சூரியன் சாயாவோடு வாழ்ந்துவந்தார். சனிபகவானையும் பெற்றார்.  

சில காலங்களுக்கு பிறகு சாயாவுடன்‌ வாழ்வதை சூரியன் அறிந்து கோபம் கொண்டார். சம்க்ஞா தேவியின் தந்தை விஸ்வகர்மாவிடம் முறையிட, அவர் சூரியனை கொளப்பாக்கம் சென்று சிவபெருமானை வழிபட கூறினார். அதன்படி இத்தலத்தில் சூரியன் சிவபெருமானை வழிபட்டு ஆனந்த வல்லி உடனுறை அகத்தீஸ்வரரை தரிசித்தார். அவர்கள் அருளால் சூரியனின் வெப்பம் குறைந்தது, சம்க்ஞா தேவியும் மீண்டும் சூரியனுடன் சேர்ந்து வாழ்ந்தார் என தலபுராணம் விவரிக்கிறது.
# சீமபுரம்

**சீமபுரம்** வடக்கு தமிழ்நாட்டில் உள்ள ஒரு கிராமம் ஆகும். இது சென்னை வடக்கில் அமைந்துள்ளது. இது பொன்னேரி தாலுக்காவில் அமைந்துள்ளது மற்றும் தாலுக் நிர்வாக கவுன்சிலரைத் தேர்ந்தெடுக்கிறது.  
இந்த கிராமத்தில் சுமார் 150 குடும்பங்கள் வசிக்கின்றன. கிராமத்தில் ஓர் அரசு தொடக்கப் பள்ளி, ஒரு தபால் அலுவலகம் மற்றும் ஒரு இடைநிலை பேருந்து நிலையம் என்பன அமைந்துள்ளன. இந்தக் கிராமம் ஒரு பிரித்தானிய நிர்வாகத்தின் போது அமைக்கப்பட்டது. இந்த கிராமத்தில் மூன்று கோயில்கள் உள்ளன. இது பெரிய அணைக்கு குறுக்கே அமைந்துள்ளது. இந்தக் கிராமத்தை அடைய இந்த அணையைக் கடக்க வேண்டும். அதன் அழகை பசுமையான நிலப்பரப்புகளும், இயற்கைத் துணியும் கொண்டிருக்கிறது.  

ஆயத்தொலைவுகள்: 13.2612 ° N 80.2531 ° E
# காளான் பாறைகள்

காளான் பாறை]]  
, நெகேவ் டிம்னா பூங்காவில் உள்ள காளான் பாறைகள்]]  
**காளான் பாறைகள்** அல்லது **பீடப்பாறைகள்** (Pedestal Rock அல்லது Mushroom Rock) என்று அழைக்கப்படுவது ஒருவகை இயற்கைப் பாறை அமைப்பாகும். இதன் பெயருக்கு ஏற்ப இப்பாறை காளானை ஒத்து இருக்கும்.  
கடின மற்றும் மென்மையான அடுக்குகளால் ஆன பாறையானது காற்றினால் கடத்தி கொண்டு வரப்படும் மணல் துகள்களினால் தாக்கப்படுகின்றது.  
அப்போது மென் அடுக்குகளானது கீழ் பகுதியில் இருப்பின் மேலே உள்ள கடின அடுக்கினை விட வேகமாக அரிக்கப்படுகிறது.  
இவ்வாறான நீண்டகால அரிப்பினால் பாறைத்தூணானது தரையை ஒட்டி மட்டும் அரிப்புக்கு ஆளாகி மேற்புரம் விரிந்த நிலையில் காளான் போன்று தோற்றமளிப்பதால் இப்பெயர் பெற்றன. இவ்வாறான பாறைகள் பீடப்பாறைகள் எனவும் அழைக்கப்படுகிறது.  
காளான் பாறைகள் யார்டாங் பாறைகளுடன் உறவு உடையவை என்றாலும் வேறுபட்டவை.  
## தமிழ்நாட்டில் காளான் பாறைகள்
இந்தியாவில் இவ்வகைப் பாறைகள் தார் பாலைவனப்பகுதியில் கண்டறியப்பட்டுள்ளன. தமிழ்நாட்டில் கிருஷ்ணகிரி மாவட்டத்தின் எல்லையில்திருப்பத்தூர் மாவட்டம் திருப்பத்தூர் வட்டம், கந்திலியை அடுத்த தோக்கியம் கிராமத்தில், கதிரியப்பன் கோயில் வட்டம் என்னும் இடத்தில் காளான் பாறைகள் உள்ளது கண்டறியப்பட்டுள்ளது.
# மூன்று ஆறுகள்


கனடா நாட்டில் உள்ள கிழக்கு இளவரசர் எட்வர்ட் தீவில் உள்ள முகத்துவாரத்தில் பாயும் மூன்று ஓடைகளை **மூன்று ஆறுகள்** (*The Three Rivers*) என்ற சிறப்பு பெயர் கொண்டு அழைக்கப்படுகிறது. இந்த நீர்நிலைகள் புருண்டில், காா்டிகன், மான்டகியு ஆறுகள் ஆகும். இது 2004 ஆம் ஆண்டில் நிலுவையில் உள்ள கனேடிய பாரம்பரிய ஆறுகளின் (Canadian Heritage river) பட்டியலில் இவை சேர்க்கப்பட்டுள்ளன. இந்த ஆறுகள் 52 கி.மீட்டர் நீளமுள்ள கால்வாய்கள் வழியாக செல்கின்றன.  

இந்த ஆற்றுகளைச் சுற்றி காா்டிகன், மான்டகியு மற்றும் ஜார்ஜ் டவுன் உட்பட பல விதமான ஊர் மக்கள் வாழ்ந்து வருகின்றனர். புருடெனல் ஆற்று மாகாண பூங்கா ப்ரூடென்லில் அமைந்துள்ளது.
# கோதண்டராமர் திருக்கோயில், பூதிமுட்லு


**கோதண்டராமர் திருக்கோயில்** என்பது தமிழ்நாட்டின் கிருஷ்ணகிரி மாவட்டம், வேப்பனப்பள்ளி அருகில் உள்ள பூதிமுட்லு என்னும் கிராமத்தில் அமைந்துள்ள இராமர் கோயிலாகும். இது 16ம் நூற்றாண்டினை சேர்ந்த கோயிலாகும்.  
## வரலாறு
இக்கோயிலில் உள்ள மூலவர் சிலையானது கெலமங்கலம் ரத்தினகிரி கோட்டையில், பராமரிப்பின்றி கிடந்த கோயிலில் இருந்து கொண்டுவந்து நிறுவப்பட்டு கோயில் எழுப்பப்பட்டது என்று தெரிகிறது. இது சுமார் 16 ஆம் நூற்றாண்டில் நடந்த நிகழ்வு என்றும் கூறப்படுகிறது.  
## கோயில் அமைப்பு
இக்கோயிலின் வாயிலானது வடதிசை நோக்கி அமைந்துள்ளது. இக்கோயிலுக்கு எதிரில் உள்ள தீர்த்தகுளமானது அழகிய கட்டமைப்புடன் சிறப்பாக அமைந்துள்ளது. கோயில் பிரகாரத்தில் மடப்பள்ளியும், மண்டபங்களும் அமைந்துள்ளன. கருவறையில் வில்லேந்திதிய கோதண்டராமர், சீதை, இலக்குவனுடன் அழகுற காட்சியளிக்கின்றனர். இக்கோயிலின் தேரானது கற்சக்கரத்த்தால் பூட்டப்பட்டு மார்ச் மாத பௌர்ணமி நாளில் தேர்திருவிழா நடக்கிறது.  
## விழாக்கள்
இக்கோயிலில் ஒவ்வொரு சனிக்கிழமையும் சிறப்பு வழிபாடு நடத்தப்படுகிறது. குறிப்பாக புரட்டாசி மாத சனிக்கிழமைகளில் மிகச்சிறப்பாக வழிபாடு நடத்தப்படுகிறது. ஒவ்வொரு ஏகாதசி சிறப்பாக கொண்டாடப்படுகிறது. மாசிமாதம் பௌர்ணமியன்று ஆண்டு விழாவாக தேர்த் திருவிழா நடத்தப்படுகிறது. இதையோட்டி ஒன்பது நாட்கள் விழா நடத்தப்படுகிறது.  

## அமைவிடம்
கிருஷ்ணகிரி நகரில் இருந்து பேரிகை செல்லும் சாலையில் 40 கிலோமீட்டர் தொலைவில் வேப்பனப்பள்ளி உள்ளது. வேப்பனப்பள்ளியில் உள்ள பெண்கள் மேல்நிலைப்பள்ளிக்கு, சாலையை ஒட்டியவாறு கோயிலின் தோரணவாயில் அமைந்துள்ளது.
# கல்லல்



**கல்லல்** என்பது இந்தியாவில், தமிழ்நாடு மாநிலம், சிவகங்கை மாவட்டத்தில் உள்ள ஒரு சிறிய நகரம் ஆகும். இந்தியா, தமிழ்நாடு மாநிலம், சிவகங்கை மாவட்ட ஆட்சியின் கீழ் 12 ஊராட்சி ஒன்றியங்களில் கல்லல் ஊராட்சி ஒன்றியம் ஒன்றாகும். கல்லல் ஊராட்சி ஒன்றியத்தின் கீழ் 44 ஊர்கள் உள்ளன. கல்லல் நகரம் சாலைப் போக்குவரத்து, தொடருந்து நிலையம் வழி நன்கு இணைக்கப்பட்டுள்ளது. தமிழ் நாடு அரசுக்குச் சொந்தமான தமிழ் நாடு மாநிலப் போக்குவரத்துக் கழகத்தின் பேருந்துகளும் தனியார் குறும்பேருந்து சேவைகளும் கல்லலில் இருந்து தமிழ்நாட்டின் பல்வேறு பகுதிகளுக்குச் செல்கின்றன.
# அ. அக்ரஹாரம்

**அ. அக்ரஹாரம்**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் அ.அக்ரஹாரம் ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'37.7"N 78°27'36.9"E ஆகும். இங்கு 279 குடும்பங்களும் 1007 மக்களும் வசிக்கின்றனர். இதில் 526 ஆண்களும் 481 பெண்களும் அடங்குவர்.  

## மேற்கோள்
# செம்மஞ்சேரி



**செம்மண்சேரி** அல்லது **செம்மஞ்சேரி** என்பது சென்னை மாவட்டததில் உள்ள சோழிங்கநல்லூர் வட்டத்தில் இருக்கும் வருவாய் கிராமம் ஆகும். தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ளது. செம்மஞ்சேரி சோழிங்கநல்லூர் சட்டமன்ற தொகுதிக்கு உட்பட்டதாகும்.  

இங்கு சத்யபாமா ப‌ல்கலைக்கழகம், தேசிய கடல் பல்கலைக்கழகம். டிஎல்எப் (கார்டன் சிட்டி) மற்றும் பொல்லினேனி ஹில்சைட் ஆகிய புதிய கட்டுமானங்கள் இங்கே தொடங்கப்பட்டுள்ளன. செம்மண்சேரியில் ஒரு சிறிய பழமையான ஸ்ரீநிவாச பெருமாள் கோயில் உள்ளது. இங்கு ஆவின் பாலகம், ஜேப்பியார் கல்லூரி , செயின்ட் ஜான்ஸ் கல்லூரிகள் அனைத்தும் ஒருங்கே அமையப்பெற்றுள்ளது. பழைய மகாபலிபுரம் சாலையில் அமைந்துள்ள இவ்வூர் ஒரு நகர கட்டமைப்பை கொண்டு சிறந்து விளங்கும் பகுதியாகும். சென்னையை ஒட்டியுள்ள பல கிராமங்களில் இந்த செம்மன்சேரி கிராமம் பல தொழிற்சாலைகள் மற்றும் மிகப்பெறும் கல்வி நிறுவனங்களைக் கொண்டுள்ளது.
# அரைமுட்டை வடிவக் குன்று

**அரைமுட்டை வடிவக் குன்று** அல்லது **டிரம்லின்** (Drumlins) என்பது பாறைத்துகள் மற்றும் சேறு கலவையாலான நிலத்தோற்றம் ஆகும். இவை பார்ப்பதற்கு அரை முட்டையை புதைத்துள்ளது போல் தோற்றமளிக்கும் மலை ஆகும்.  
இவை பனிப்பொழிவுகளாலோ அல்லது நிலத்தடியில் ஏற்படும் சில மாற்றங்களாலோ உண்டாகின்றன.
# காளி ஆறு


**காளி ஆறு** என்பது (Cali River) மேற்கு கொலம்பியாவில் ஓடும் ஒரு ஆறாகும். இந்த ஆறு காளி (CALI) நகர் வழியாக பாய்ந்து கௌகா ( CAUCA) ஆற்றில் கலக்கிறது. இதன் ஆதார நீர் முகப்பு கர்டில்லேற அக்சிடேண்டலிலுள்ள (theCordillera Occidental.) பாரல்லோன்ஸ் டி காளி (Farallones de Cali) என்ற இடத்தில உள்ளது.
# தூய இருதய ஆண்டவர் பேராலயம், ஓசூர்



**தூய இருதய ஆண்டவர் பேராலயம்** என்பது தமிழ்நாட்டின், கிருட்டிணகிரி மாவட்டம், ஒசூர், தேன்கனிக்கோட்டை சாலையில், ஓசூர் ரயில் நிலையம் அருகில் அமைத்துள்ள ஒரு கிருத்துவ ஆலயம் ஆகும். இந்த பேராலயம் 2012, ஆகத்து 20 ஆம் நாள் கட்டி முடிக்கப்பட்டு திறக்கப்பட்டது. இப்பேரலயமானது அனைத்து மக்களின் பொருளாதார உதவினாலும், உடல் உழைப்பினாலும் கட்டிமுடிக்கப்பட்டது. இவ்வாலயதின் அடித்தளத்தில் அனைத்து புனித தலங்களிருந்து மண், தண்ணீர், கற்கள் (கங்கை நதி, யோர்ன் நதி , நைல் நதி , எருசலேம் மண், வேளாங்கண்ணி மண் , இமாலய மலைக் கற்கள்) போன்றவை இடப்பட்டன. இவ்வாலயதில் இரண்டு சிற்றாலயங்கள் ( கெபி) உள்ளன. அவை வேளாங்கண்ணி மாதா, புனித அந்தோனியார் சிற்றாலயங்களாகும். இங்கு அனைத்து சமய மக்களும் வந்து வழிபாடு செய்கின்றனர்.
# நெருப்பாண்டகுப்பம்


**நெருப்பாண்டகுப்பம்** (*Neruppandalkuppam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது அ. அக்ராஹாரம் ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரிலிருந்து 9 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'21.2"N 78°27'20.9"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 181 குடும்பங்களும் 728 மக்களும் வசிக்கின்றனர். இதில் 383 ஆண்களும் 345 பெண்களும் அடங்குவர்.  

## மேற்கோள்
# கொடுவாய் நாகேஸ்வரர் சுவாமி கோவில்

**கொடுவாய் நாகேஸ்வரர் சுவாமி திருக்கோவில்** (*Nageswaraswami temple, Koduvai*) என்பது தமிழ்நாட்டின் திருப்பூர் மாவட்டத்தில் தாராபுரம் - திருப்பூர் நெடுஞ்சாலையில் கொடுவாய் கிராமத்தில் அமைந்துள்ள ஒரு சிவாலயமாகும்.  
## ஆலய வரலாறு
சுமார்1200 ஆண்டுகளுக்கு முன்பு காஞ்சிபுரத்தில் கண்பார்வையற்றவர் வாழ்ந்தார். இவருக்கு பிறவியிலேயே பார்வையில்லை. காஞ்சிபுரத்தில் கோயில் கொண்டுள்ள ஏகம்பரநாதர் மீது ஆழ்ந்த இறை பக்தி கொண்டவர். தினமும் ஏகம்பரநாதர் ஆலயம் சென்று இறைவனை வணங்கி தனக்கு பார்வை கிடைக்க அருள் புரிய வேண்டும் என வேண்டி வந்தார். இவருடைய வேண்டுதலை ஏற்று ஒரு கண்ணிற்கு பார்வை வழங்கி மற்றொரு கண்ணை கொடுவாயில் கோவர்த்தனாம்பிகை உடன் நாகேஸ்வர் என பெயரால் எழுந்தருளி அருள்பாலிக்கும் என்னை வழிப்பட்டால் பார்வை கிடைக்கும் என அருள்பாலித்தார்.அவ்வாறே வழிபட்டு பார்வை பெற்றதாக தல வரலாறு கூறுகிறது.  

## மேற்கோள்
# கல்சார் பொறியியல் கல்லூரி


**கல்சார் பொறியியல் கல்லூரி** (Kalsar College of Engineering) என்பது இந்தியாவின், தமிழ்நாட்டின், சென்னைக்கு அருகிலுள்ள ஒரு தனியார் கல்வி நிறுவனமாகும், இது அண்ணா பல்கலைக்கழகத்துடன் இணைவுபெற்றுள்ளது. இக்கல்லூரியானது 1998 ஆம் ஆண்டில் தமிழ்நாட்டின், திருப்பெரும்புதூரில் நிறுவப்பட்டது. இக்கல்லூரிக்கு அகில இந்திய தொழில்நுட்பக் கல்விக் குழுவும் தமிழக அரசும் ஒப்புதல் அளித்துள்ளன.
# டி. ஆர். இராமதாசு


**டி. ஆர். இராமதாசு** (*T. R. Ramadas*) என்பவர் ஒர் இந்திய கணித வல்லுநர் ஆவார். இவர் 1955 ஆம் ஆண்டு மார்ச்சு 30 ஆம் நாள் பிறந்தார். திருவனந்தபுரம் இராமகிருட்டிணன் இராமதாசு என்று இவர் அறியப்படுகிறார். இயற் கணிதம், வகையீட்டு வடிவில், கணித இயற்பியல் ஆகிய பிரிவுகளில் இவர் நிபுணத்துவம் மிக்கவராக இருந்தார். இந்தியாவில் அறிவியல் துறைக்கான உயர்ந்த விருதாகக் கருதப்படும் சாந்தி சுவரூப் பட்நாகர் விருது 1998 ஆம் ஆண்டு அறிவியல் மற்றும் தொழில்நுட்பத்திற்காக கணித அறிவியல் பிரிவுக்காக இவருக்கு வழங்கப்பட்டது.  

கான்பூரிலுள்ள இந்திய தொழிநுட்ப நிறுவனத்தில் கல்வி கற்ற டி. ஆர். இராமதாசு, பின்னர் டாட்டா அடிப்படை ஆராய்ச்சிக் கழகத்தில் இயற்பியலில் ஒரு பட்டதாரி மாணவராகச் சேர்ந்த இவர் எம்.எசு.நரசிம்மனுடன் நிகழ்த்திய உரையாடல்களுக்குப் பின்னர் கணிதத்திற்கு மாறினார்.  

தமிழ்நாட்டின் தலைநகரமான சென்னையிலுள்ள சென்னை கணிதவியல் கழகம் என்ற நிறுவனத்தில் பேராசியராக தற்போது இவர் பணிபுரிகிறார்.  

## தேர்ந்தெடுக்கப்பட்ட வெளியீடுகள்
- "The "Harder-Narasimhan Trace" and Unitarity of the KZ/Hitchin Connection: genus 0", Ann. of Math. 169, 1–39 (2009).
- (With V.B. Mehta) "Moduli of vector bundles, Frobenius splitting, and invariant theory", Ann. of Math. 144, 269–313 (1996).
- "Factorisation of generalised theta functions II", Topology 35, 641–654 (1996).
- (With M.S. Narasimhan) "Factorisation of generalised theta functions I", Invent. Math. 114, 565–624 (1993).
- (With I.M. Singer and J. Weitsman) "Some comments on Chern Simons gauge theory", Commun. Math. Phys. 126, 409–420 (1989).
- (With P.K. Mitter) "The two-dimensional O(N) nonlinear =E5 model: renormalisation and effective actions", Commun. Math. Phys. 122, 575–596 (1989).
- (With M.S. Narasimhan) "Geometry of SU(2) gauge fields", Commun. Math. Phys. 67, 121–136 (1979).
# ஆல்ஜின்



**அல்ஜீனிக் அமிலம்** *(Alginic acid)*, அல்லது **ஆல்ஜின்** *(algin)* பழுப்புக் கடற்பாசிகளில் உள்ள உண்ணக்கூடிய இயற்கை பல்சர்க்கரைப் பொருளாகும். இது நீர்வேட்புப் பொருளாகும்; நீரில் கரைத்து, பிசுபிசுப்பான இயற்கைக் கோந்தைப் பெறலாம். சோடியம், கால்சியம் பொன்மங்கள் சேர்த்துச் **அல்ஜினேட்டுகள்** எனும் உப்புகளைப் பெறலாம். இதன் நிறம் வெள்ளை முதல் மஞ்சட் பழுப்பு வரை மாறும். இது படலமாகவோ குறுமணிகளாகவோ தூளாகவோ விற்கப்படுகிறது.  

ஆல்ஜின் கடற்பாசிகளிலிருந்து சிறப்பாக பழுப்பு நிறப்பாசிகளிருந்து பிரித்து எடுக்கப்படும் ஓர் இயற்கைக் கோந்தாகும். ஆல்ஜினில் சோடியம், பொட்டாசியம், அம்மோனியம், கால்சியம் ஆல்ஜினிக் உப்புகள், புரோப்பைன் கிளைக்கால் ஆல்ஜினேட்டு ஆகியவை அடங்கியுள்ளன. மாக்ரோசிஸ்டிஸ் பைரிபெரா, அஸ்கோஸ்பில்லம் நோடோசம் போன்ற பாசிகளிலிருந்து ஆல்ஜின் பெருமளவில் பிரிக்கப்படுகிறது. கைல், மெக்சிக்கோ, ஆத்திரேலியா ஆகிய இடங்களில் கடற்கரையை ஒட்டி பெருவாரியாகக் கிடைக்கிறது.  

இது சூடோமோனாசு ஏருஜினோசா எனும் குச்சுயிரி உருவாக்கும் உயிரிப் படலங்களில் கணிசமான உட்கூறாக அமைகிறது. இந்தக் குச்சுயிரி நாரிழக்கல அழர்சி நோயுள்ள நுரையீரல்களில் காணப்படுகிறது. இந்த உயிரிப் படலமும் *பி. ஏருஜினோசா* குச்சுயிரியும் உயிர்முறி மருந்துகளுக்கு உயர் எத்திர்ப்பைக் காட்டுகின்றன;ஆனால், பேருண்ணித் தடுப்புக்கு ஆட்படுகின்றன.  
## கட்டமைப்பு
அல்ஜீனிக் அமிலம் நேரியல் இணைபலபடியாகும்; இதில் முறையே (1→4)- பிணைந்த β-D-மான்னுரோனேட்டு (M), α-L- பிணைந்த குளூரோனேட்டு (G) எச்சங்களும் உள்ள கூட்டிணைதிறப் பிணைப்பு கொண்ட ஒத்தபலபடி துண்டங்கள் பல்வேறு வரிசைமுறைகளிலும் துண்டங்களிலும் அமைகின்றன.தொடர்வரிசை G-எச்சங்கள் (G-துண்டங்கள்), தொடர்வரிசை M-எச்சங்கள் (M-துண்டங்கள் அல்லது ஒன்றுவிட்டொன்றாக அமையும் M, G-எச்சங்கள் (MG-துண்டங்கள்) ஆகிய ஒத்தபலபடி துண்டங்களில் ஒற்றைப்படி மூலக்கூறுகள் தோன்றலாம். α-L-குளூரோனேட்டு என்பது β-D-மான்னுரோனேட்டின் C-5 எப்பிமர் ஆகும்.  

## வடிவங்கள்
சோடியம் அல்ஜினேட்டு (NaC<sub>6</sub>H<sub>7</sub>O<sub>6</sub>) என்பது அல்ஜீனிக் அமிலச் சோடிய உப்பாகும்மிது ஒரு கோந்தாகப் பயன்படுகிறது.  

பொட்டாசியம் அல்ஜினேட்டு (KC<sub>6</sub>H<sub>7</sub>O<sub>6</sub>) என்பது அல்ஜீனிக் அமிலப் பொட்டாசியம் உப்பாகும்.  

கால்சியம் அல்ஜினேட்டு (CaC<sub>12</sub>H<sub>14</sub>O<sub>12</sub>), என்பது சோடியம் அலிஜினேட்டில் உள்ள பொட்டாசியம் மின்னணுவை கால்சியம் மின்னணுவால் பதிலிட்டுப் பெறப்படுகிறது.  

## பயன்கள்
ஆல்ஜின் உணவுப்பொருட்களும், மருந்துகளும், தொழில்சார் வேதிப்பொருட்களும் உருவாக்க பயன்படுகிறது.
# பிரசூரியா ஆவ்ரன்சியா



**பிரச்சூரியா ஆவ்ரன்சியா** *(Frateuria aurantia)* என்பது ஒரு குற்றுயிரிவகை நுண்ணுயிரியாகும். இது பெல்ஜிய நுண்ணுயிரியலாளர் யோசேப்பு பிரச்சூரின் நினைவாகப் பெயரிடப்பட்டது. இது மண்ணில் உள்ள கிடைக்காத நிலையில் உள்ள சாம்பல் சத்தை கரைத்து பயிர்களுக்கு கிடைத்திட செய்கிறது. பயிர் வளர்ச்சியை ஊக்குவித்து விளைச்சலை அதிகப்படுத்துகிறது. இது வேதி உரப் பயன்பாட்டை 25% முதல் 30% வரை குறைக்கிறது. மேலும், மண்வளம் மேம்படச் செய்கிறது. இது நச்சுத்தன்மையற்றது. மற்ற உயிரினங்களுக்கு தீங்கு விளைவிப்பதில்லை. இது அனைத்துப் பயிர்களுக்கும் ஏற்ற உயிர் உரமாகும்.
# அனிதா காபியின் கொலை


**அனிதா லொரைன் காபி** (2 நவம்பர் 1959 - 2 பெப்ரவரி 1986) என்பவர் 26 வயதான ஆசுதிரேலிய செவிலிப் பெண் மற்றும் அழகு போட்டியில் வென்றவர் ஆவார். ஃபிப்ரவரி 2, 1986 அன்று இரவு, பணி முடிந்து வீடு திரும்புகையில் கடத்தப்பட்டு, பாலியல் பலாத்காரம் செய்யப்பட்டு, கொலை செய்யப்பட்டார். அனிதா காணவில்லை என்று புகார் அளிக்கப்பட்டு 2 நாட்கள் ஆன நிலையில், நியூ சவுத் வேல்சு அருகே ப்ராசுபெக்ட் பகுதியின் ஒரு பண்ணையில் அவரது சடலம் கண்டுபிடிக்கப்பட்டது. தீவிர விசாரணைக்குப் பின் 5 ஆண்கள் கைது செய்யப்பட்டு, அவர்களின் குற்றம் ஜூன் 10, 1987ல் நிரூபிக்கப்பட்டது. ஜூன் 16, 1987ல் அவர்கள் ஒவ்வொருவருக்கும் வாழ்நாள் சிறை தண்டனை தீர்ப்பளிக்கப்பட்டு நிறைவேற்றப்பட்டது.
# பேசிலோமைசிஸ் லிலாசினஸ்



**பர்புரியோசிலியம் லிலாசினம்** என்பது ஓபியோகார்டிசிபிடேசியே குடும்பத்தைச் சேர்ந்த இழை பூஞ்சை இனமாகும். பயிரிடப்பட்ட மற்றும் பயிரிடப்படாத மண் காடுகள், புல்வெளிகள், பாலைவனங்கள், முகத்துவார வண்டல்கள் மற்றும் கழிவுநீர் தேக்கங்கள் உள்ளிட்ட பல்வேறு வாழ்விடங்களிலிருந்து இது சேகரிக்கப்பட்டுள்ளது. இது நூற்புழு முட்டைகளிலும், எப்போதாவது வேர்-முடிச்சு மற்றும் நீர்க்கட்டி நூற்புழுக்களின் பெண் வகைகளிலும் காணப்படுகிறது. கூடுதலாக, இது பல பயிர்களின் ரைசோஸ்பியரில் அடிக்கடி கண்டறியப்பட்டுள்ளது.  

## பயன்கள்
### தாவர ஒட்டுண்ணி நூற்புழுக்களை கட்டுப்படுத்தும் இயற்கை முகவர்
தாவர ஒட்டுண்ணி நூற்புழுக்கள் பல்வேறு வகையான பயிர்களுக்கு குறிப்பிடத்தக்க பொருளாதார இழப்புகளை ஏற்படுத்துகின்றன. இப்பூசண நுண்ணுயிரியில் உள்ள கொனிடியோஸ்போர் நூற்புழுக்களின் முட்டை முதல் அனைத்து பருவங்களையும் தாக்கி அழிக்கின்றது. இறந்த நூற்புழுக்கள் மீது பூசணம் நன்றாக வளர்ந்து மேலும் அதிக நூற்புழுக்களை தாக்கி அழிக்கிறது. நூற்புழுக்கள் பயிர்களின் வேரை அரிப்பதினால் , வேர் மற்றும் கிழங்கு அழுகல் நோயை உண்டாக்கக் கூடிய் பூசணங்கள் மிகவும் எளிதாக பயிர்களைத் தாக்க ஏதுவாகின்றது. நூற்புழுக்களை அழிப்பதால் மறைமுகமாக வாடல், மற்றும் வேர் அழுகல் நோய்களில் இருந்து பயிருக்கு பாதுகாப்பு அளிக்கிறது.  
### நொதிகள்
பி.லிலாசினம் உற்பத்தி செய்யும் பல நொதிகள் ஆய்வு செய்யப்பட்டுள்ளன. மெலாய்டோகைன் ஹேப்லா எனப்படும் தாவர உண்ணிக;ளின் முட்டைகளுக்கு எதிரான உயிரியல் செயல்பாடு கொண்ட ஒரு அடிப்படை செரின் புரோட்டீஸ் அதில் அடையாளம் காணப்பட்டுள்ளது. பி.லிலாசினத்தின் ஒரு திரிபு புரோட்டீஸ் மற்றும் ஒரு சிட்டினேஸ் ஆகியவற்றை உருவாக்குவதாகக் காட்டப்பட்டுள்ளது, இது ஒரு நூற்புழு முட்டை ஓட்டை பலவீனப்படுத்தக்கூடும், இதனால் ஒரு குறுகிய நோய்த்தொற்று பெக் உள்ளே செல்ல உதவுகிறது.
# திறமை

**இயல்திறன்** அல்லது **திறமை (*aptitude*)** என்பது ஆற்றலுக்கான ஒரு கருவி. ஒரு வேலையை குறிப்பிட்ட நிலையில் செய்து முடிக்கத் தேவைப்படும் ஆற்றல் எனக் கூறலாம். சிறந்த திறனை "திறமை" என்று கருதலாம். திறன் என்பது புலன் அல்லது மனம் சார்ந்த ஒன்று. இயல்திறன் என்பது பிறப்போடு பெறப்பட்ட ஆற்றல், ஒரு குறிப்பிட்ட வேலையைச் செய்வதற்கு தேவைப்படும் அளவிற்கு வளர்ந்திருக்கிறதா அல்லது வளர்ச்சியடையாமல் உள்ளதா என்பதாகும். மேலும் திறன் அறிவு, புரிதல், கற்றல் அல்லது பெற்ற திறமைகள் (திறன்கள்) அல்லது அணுகுமுறை ஆகியவற்றை உருவாக்குகிறது. அறிவாற்றல் இயல்பான திறமை மற்றும் சாதனைக்கு முரணாக இருக்கிறது, இது அறிவு அல்லது திறனைக் கற்றல் மூலம் பெறப்படும் திறன் ஆகியவற்றைக் குறிக்கிறது.  

கிளாடுவில்(2008) மற்றும் கோல்வின்(2008) ஆகியோரின் கூற்றுப்படி, ஒரு சிறந்த செயல் திறனைத் திறமையின் அடிப்படையிலோ அல்லது கடுமையான பயிற்சியின் அடிப்படையிலோ பிரித்துப் பார்ப்பது மிகக் கடினமான ஒன்று. திறமையானவர்கள் எப்போதும் தங்களது சிறந்த திறனை சில முயற்சிகளிலோ அல்லது வகையிலோ அல்லது ஒரே வழிகாட்டுதல் மூலமோ வெளிப்படுத்த முடியும்.
# தாதம்பட்டி

**தாதம்பட்டி**, இந்தியாவின், தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் அ.அக்ராஹாரம் ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'23.1"N 78°27'39.0"E ஆகும். இங்கு 209 குடும்பங்களும் 841 மக்களும் வசிக்கின்றனர். இதில் 426 ஆண்களும் 415 பெண்களும் அடங்குவர்.  

## மேற்கோள்
# அ. வெளாம்பட்டி

**அ.வெளாம்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் அ.அக்ராஹாரம் ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'39.0"N 78°26'17.1"E ஆகும். இங்கு 331 குடும்பங்களும் 1334 மக்களும் வசிக்கின்றனர். இதில் 666 ஆண்களும் 668 பெண்களும் அடங்குவர்.  

## மேற்கோள்
# மேல்பட்டி பாறை ஓவியம்

**மேல்பட்டி பாறை ஓவியங்கள்** என்பது தமிழத்தின் கிருஷ்ணகிரி மாவட்டம், கிருஷ்ணகிரியிலிருந்து மகாராஜாகடை ஊருக்கு செல்லும் வழியில் 4 கி.மீ தொலைவில் மேல்பட்டி கிராமத்தில் உள்ள ஒரு பாறை ஓவியம் ஆகும். இது இந்த ஊாில் இடதுபுறமுள்ள சிறு குன்றில் மங்கா கவியில் (கவி என்றால் குகை என்று பொருள் ) என்னும் குகையில் இப்பாறை ஓவியங்கள் அமைந்துள்ளன. தோராயமாக 5000ஆண்டுகள் பழைமை வாய்ந்ததாக கருதப்படும் இவ்வெண்சாந்து ஓவியத்தில் பலவித வளமை குறியீடுகளும், சூரிய சந்திர குறியீடுகளும், கழுதைமீது அமர்ந்து செல்லும் போர்வீரனின் ஓவியமும், தூரிகையின்றி விரலால் புனைந்த ஓவியம் என்பதை பிரதிபலிக்கும் வகையில் வரைந்தவனின ஐவிரலும் வரையப்பட்டுள்ளது. இக்குகையில் முந்தைய தலைமுறையினை சேர்ந்த மூதாட்டி ஒருவர் காளியம்மனாக கல்நட்டு வழிபட்டு வந்துள்ளார். இதனையொட்டி வற்றாத நீருற்று ஒன்று இருந்துள்ளது. கடந்த பத்துவருடத்தில் இது வற்றிவிட்டதாக கூறப்படுகிறது. தற்போது இந்த மலையை கற்களுக்காக உடைத்து வருகின்றனர். மலையின் நடு உச்சியில் அமைந்துள்ள குகையில் தெய்வசிலை உள்ளதால் இதுவரை இந்தக் குகை உடைக்கப்படாமல் உள்ளது.  
## மேற்கோள்
# சொறித் தவளை


இது மாலைப் பொழுதில் மறைவிடங்களில் இருந்து வெளி வரும் ஒரு வகைத் தேஎரையாகும். இதன் தோல் சொரசொரப்பாகவும் ஈரமின்றியும் இருக்கும். பின்கால் விரல்களைச் சவ்வு சிறிதே இணைத்திருக்கும். இரண்டு தாடைகளிலும் பற்கள் இராது. முதுகெலும்பின் முன் பக்கத்தில் முள்ளெலும்புகள் குழிவாக இருக்கும். ஆப்பிரிக்காவிலுள்ள் பியூவோ பிராய்ச்சி என்னும் இனத்தீன் தோல் வழவழப்பாக இருக்கும்.  

இந்தியச் சொறித்தவளை கண்களுக்குப் பின்னால் இரண்டு நீள் சுரப்பிகளிருந்து ஆல்கலாய்டு நச்சு வெளிவருகிறது. இவற்றின் முக்கிய உணவு பூச்சிகள். எனினும் பியூவோ வல்காரிஸ் என்னும் இனத்தைச் சார்ந்த தவளைகள் சுண்டெலியையும் விழுங்கி விடும். சொறித் தவளைகள் உலகெங்கும் பரவலாகக் காணப்படுகின்றன.
# ஸ்ரீபெரும்புதூர் ஆதிகேசவப் பெருமாள் கோயில்

**ஆதிகேசவப் பெருமாள் கோவில்** (Adikesava Perumal temple, Sriperumpudur) (இராமனுசர் கோயில் என்றும் அழைக்கப்படுகிறது) என்பது தமிழ்நாட்டில், காஞ்சிபுரம் மாவட்டம், திருப்பெரும்புதூரில் அமைந்துள்ள ஒரு வைணவ கோயிலாகும். இக்கோயில் திருமாலுக்காக அமைக்கப்பட்டது. இக்கோயில் தமிழர் கட்டிடக்கலையில் கட்டப்பட்டுள்ளது. கோயில் தெய்வமாக ஆதிகேசவா் மற்றும் அவரது துணைவியான இலக்குமியை அமிர்தகவள்ளி என்ற பெயரில் வணங்குகிறனர். இக்கோயிலானது வைணவத் தத்துவஞானியான, இராமானுசரின் பிறப்பிடமாக கருதப்படுகிறது. இராமனுச மண்டபத்தின் முன் உள்ள தங்கத்தகடுகளால் வேயப்பட்ட சன்னதியானது மைசூர் மகாராசாவால் கட்டப்பட்டது.  

இந்தக் கோவில் காலை 6 மணி முதல் 12 மணி வரையும், மாலை 4 மணி முதல் இரவு 8 மணி வரையும் திறந்திருக்கும். இக் கோயிலில் ஆறு கால பூசை நடக்கிறது. இக்கோயிலில் பல திருவிழாக்கள் கொண்டாடப்படுகின்றது. சித்திரை மாதத்தில் பெருந்தேரோட்டுமும், பெப்ரவரி - மார்ச்சில் மாசி பூரம் விழாவும், மார்ச்சு–ஏப்ரலில் பங்குனி உத்திர திருவிழா போன்ற பல்வேறு முக்கிய திருவிழாக்கள் கொண்டாடப்படுகின்றன. இந்தக் கோயில் தமிழ்நாடு இந்து சமய அறநிலையத் துறையால் பராமரிக்கப்பட்டு நிர்வகிக்கப்படுகிறது. வைணவர்கள் அவரை தங்கள் பாரம்பரியத்தின் மிக முக்கியமான ஆச்சாரியார்களில் ஒருவராகவும் (வேத தத்துவத்தின் பாரம்பரிய விளக்கங்களில் ஒன்றான விசிட்டாத்வைதத்தின் முன்னணி ஆய்வாளராகவும் பார்க்கிறார்கள். திருமலை வெங்கடேசுவரர் கோவிலில் பணிபுரிந்து வந்த திருமலை நம்பியின் கீழ் இராமானுசர் வளர்ந்தார். ஒருமுறை, ஒரு மன்னன், இராமானுசரை தண்டிக்க விரும்பினான். இராமானுசரின் சீடரான கூரத்தாழ்வான், இராமானுசர் தப்பிக்க உதவினார், அவருக்கு அணிய ஒரு வெள்ளை துணியைக் கொடுத்தார். அதனால், இராமானுசர் மன்னனிடமிருந்து தப்பினார், ஆனால் மன்னர் கூரத்தாழ்வானின் கண்களை குருடாக்கினார். இந்த நிகழ்வைத் தொடர்ந்து, கூரத்தாழ்வானுக்கு இராமானுசர் வெள்ளைத் துணியில் தோன்றும் காட்சி, ஒரு திருவிழாவாக, இக் கோயிலில் கொண்டாடப்படுகிறது.  

ஒருமுறை, ஒரு மன்னன் தன் மகளை மகிழ்விக்க நாராயணபுரத்தின் சிலையை எடுத்தான். சிலையை மீட்க இராமானுசர் தில்லிக்குச் சென்றார், சிலை தெய்வீக சக்திகளால், ஒரு குழந்தையாக இராமானுசரின் மடியில் விழுந்ததாக நம்பப்படுகிறது. இந்த நிகழ்வை நினைவுகூரும் வகையில் ஒவ்வொரு ஆண்டும் செல்லப்பிள்ளை உற்சவம் நடத்தப்படுகிறது.  

மற்றொரு புராணத்தின் படி, ஒரு மன்னர் ஒரு பசுவைத் தாக்க முயன்ற புலியைக் கொல்ல முயன்றான். மன்னரின் முயற்சிகள் இருந்தபோதிலும், பசு, புலியால் கொல்லப்பட்டது. அதனால், மன்னர் பசுவின் சாபத்திற்கு ஆளானார். பாவத்திலிருந்து தன்னை விலக்கிக் கொள்ள, அவர் தம்முடைய இடத்தில் தவம் செய்தார். ஆதி கேசவப் பெருமாள், மன்னருக்கு முன் தோன்றி அவரை சாபத்திலிருந்து விடுவித்ததாக நம்பப்படுகிறது. இராமானுசர் சன்னதிக்கு முன்னால் தங்கமுலாம் பூசப்பட்ட மண்டபம் மைசூர் மகாராசாவால் வழங்கப்பட்டது. இக்கோயிலில் தனியான சொர்க்கவாசல் அமைப்பு இல்லை. வைகுந்த ஏகாதசி திருவிழாவின் போது, இங்குள்ள தெய்வம், புனித நுழைவு வாயில் வழியாக எழுந்தருளி பக்தர்களுக்கு காட்சியளிக்கிறார். இங்குள்ள பூதக்கல் மண்டபத்தில் கோயிலின் புராணங்களைச் சித்தரிக்கும் வர்ணப்படங்கள் உள்ளன. மேலும், யதிராச நாத வள்ளி தாயாரின் உற்சவ விழாக்கள் இங்கு நடைபெறுகிறது.
# பாலாகொன்றயனதுர்கம்



**பாலாகொன்றயதுர்கம்** என்னும் ஊர் கிருஷ்ணகிரி மாவட்டம், சூளகிரி ஓன்றியத்தில் அமைந்துள்ளது. இந்த ஊர் தமிழ்நாடு வனக்காப்பு பகுதில் அமைந்துள்ளது. பாலாகொன்றயதுர்கம் பகுதியில் உள்ள மக்கள் தாழ்த்தப்பட்ட இனத்தை சார்ந்தவர்கள். இந்த ஊரில் பாலகொண்டராயன் மலை என்ற பெரிய மலை உள்ளது. அந்த மலையில் பெருமாள் கோயில் உள்ளது. இந்த கோவிலில் ஒவ்வொரு சனிக்கிழமையும் பக்தர்கள் ஏறிச்சென்று வணங்குவது மிகவும் பிரசத்தம். ஆண்டுதோறும் பூரட்டாசி மாத சனிக்கிழமைகளில் பல்லராயிரகணக்க மக்கள் மலைக்கு செல்கின்றனர்.
# பைரநாயக்கம்பட்டி


**பைரநாயக்கம்பட்டி** (*Bairnayakkampatty*) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், அரூர் வட்டம் பையர்நாயக்கன்பட்டி ஊராட்சி உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், அரூரில் இருந்து 30 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°02'08.6"N 78°38'46.1"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி இங்கு 1391 குடும்பங்களும் 5650 மக்களும் வசிக்கின்றனர். இதில் 2859 ஆண்களும் 2791 பெண்களும் அடங்குவர். கல்வியறிவு பெற்றவர்கள் விகிதம் 50.07% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# கே. ஆர். இந்திராதேவி

**கா. இரா. இந்திரா தேவி** (*K. R. Indira Devi*) (1952 - 2017) இவர் 1952ம் ஆண்டு காஞ்சிபுரம் மாவட்டத்தில் பிறந்தார். இவர் 20ம் நூற்றாண்டின் பிற்பகுதியில் தமிழ் சினிமாவில் மிக சிறந்த இந்திய மேடை மற்றும் திரைப்பட நடிகை ஆவார். அவர் தம் துணை நடிப்பிற்காக நன்கு அறியப்பட்டார். மேலும் ஒரு வெற்றிகரமான டப்பிங் கலைஞராகவும் இருந்தார். ஐந்து சகாப்தங்களாக நெருங்கிய ஒரு வாழ்க்கைத் தொழிலில், அவர் தமிழ், தெலுங்கு, கன்னடம் மற்றும் மலையாள மொழிகளில் 250க்கும் மேற்பட்ட படங்களில் நடித்துள்ளார். இந்திரா கொஞ்சும் குமரி (1963) என்னும் திரைப்படத்தில் கதாநாயகியாக அறிமுகமானார். கலைமாமணி விருது தமிழக அரசால் இவருக்கு வழங்கப்பட்டது.  

14 வயதில், அவர் சென்னைக்கு வந்தார். நாடகக் குழுவில் சேர்ந்து, மேடை நாடகங்களில் நடிப்பைத் தொடங்கினார். பின்னர் அவர் திரைப்படத் துறையில் துணை நடிகையாகத் தம் வாழ்க்கைப் பயணத்தைத் தொடங்கினார். 1959ல் நாராயணன் நிறுவனங்களால் தயாரிக்கப்பட்ட கே.வி. ஸ்ரீநிவாசன் இயக்கத்தின் கீழ் மைனாவதி நடித்த கண் திறந்தது என்னும் படத்தில் இவர் ஏ கருணாநிதிக்கு ஜோடியாக நடித்தார்.நடிகர் ஆர்.எஸ். மனோகர் மற்றும் மனோரமா நடித்த கொஞ்சும் குமரி என்னும் படத்தில் கதாநாயகியாக அவர் அறிமுகமானார், 1963ல் விஸ்வநாதன் மற்றும் மாடர்ன் தியேட்டர்ஸால் இப்படம் தயாரிக்கப்பட்டது. [ எம்.ஜி.ஆரின் என்னும் படத்தில் (1966), எம். என் நம்பியாருக்கு ஜோடியாக நடித்தார். சுமைதாங்கியில் (1962) ஜெமினி கணேசனுக்கும், ஹலோ மிஸ்டர் ஜமீன்தார் (1965) என்னும் படத்தில் எம்.ஆர்.ராதாவிற்கும் ஜோடியாக நடித்தார். இவர் சிவாஜி கணேசன், சிவகுமார் ஆகிய நடிகர்களுடன் நடித்துள்ளார். தமிழ் மற்றும் பிற இந்திய மொழிகளில் 250க்கும் மேற்பட்ட படங்களில் நடித்துள்ளார். அவற்றுள் மிக முக்கியமானவை கந்தன் கருணை மற்றும் சிந்து பைரவி. மன்னன், பணக்காரன் போன்ற படங்களில் சூப்பர் ஸ்டார் ரஜினிகாந்த் உடன் நடித்தார்.  

அவரது கடைசிப் படம் கிரிவலம் (2005). இப்படத்தில் ரிச்சர்ட் ரிஷிக்கு பாட்டியாக நடித்தார். இந்திரா பல தொலைக்காட்சித் தொடர்களில் நடித்தார் மற்றும் 500க்கும் மேற்பட்ட படங்களில் டப்பிங் கலைஞராகப் பணி புரிந்தார்.  

## பிற படைப்புகள்
இந்திரா கொஞ்சும் குமரி படத்தில் கதாநாயகியாகவும் நடித்தார். இப்படத்தில் நடித்த பழம்பெரும் நடிகை மனோரமா கதாநாயகியாக நடிக்கும் அந்தஸ்தினைப் பெற்றார். மாவை . ஜி.விஸ்வநாதனின் ஆசிரியர் திரு. இந்தப் படம் மாடர்ன் தியோட்டர்ஸ் 100 திரைப்படமாகும். டி.சுந்தரத்தின் கடைசிப் படமாகும். சிவாஜி கணேசன் மற்றும் எஸ்.எஸ். ராஜேந்திரன் ஆகியோருடன் இந்திரா தேவி நடித்துள்ளார். மேலும் தேன்கூடு என்ற நாடகத்திலும் அவருடன் இனணந்து நடித்துள்ளார்.  

## தனிப்பட்ட வாழ்க்கை
இந்திராவின் தந்தை கே. எஸ். ராமசாமி ஒரு பிரபல கர்நாடக பாடகராகவும் ஒரு மேடைக் கலைஞராகவும் இருந்தார். ] இந்திரா பிரபல டப்பிங் கலைஞர் அனுராதாவின் மூத்த சகோதரி மற்றும் டப்பிங் கலைஞரான ஜெயகீதாவின் தாயார் ஆவார். இந்திராவின் கணவர் சங்கர நாராயணன் ஆவார்.[8]  

## இறப்பு
மார்ச் 16, 2017ல், இந்திரா தேவி சென்னை மருத்துவமனையில் அனுமதிக்கப்பட்டார். அப்போது அவர் வயது 70. மாரடைப்பின் காரணமாக 2017ம் ஆண்டு மார்ச் மாதம் 16ம் நாள் உயிர் நீத்தார். செயலாளர் விஷால், துணைத் தலைவர் பொன்வண்ணன் மற்றும் பொதுச் செயலாளர், உறுப்பினர்கள் உதயா மற்றும் நடிகர் சங்கத் தலைவர்கள் அனைவரும் அன்னாருக்கு இறுதி மரியாதை செலுத்தினர்.  

## விருது
- தமிழ்நாட்டின் கலைமமணி விருது.
# கீழானூர்


**கீழானூர்** (*Kilanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும் அமைந்துள்ளது. மேலும்  
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'17.4"N 78°31'42.6"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 407 குடும்பங்களும் 1605 மக்களும் வசிக்கின்றனர். இதில் 816 ஆண்களும் 789 பெண்களும் அடங்குவர்.  

## மேற்கோள்
# தொங்கும் பள்ளத்தாக்கு

**தொங்கும் பள்ளத்தாக்கு** (Hanging Valley) என்று அழைக்கப்படுவது ஒரு பள்ளத்தாக்கு அமைப்பாகும்.  
இவை பனியாறுகளோடு தொடர்புடைய நிலத்தோற்றங்களுள் ஒன்று ஆகும். முதன்மை கண்டப் பனியாறு, துணைப் பனியாற்றினை விட அதிக அளவு அரிப்புத்திறன் கொண்டிருக்கும் போது தொங்கும் பள்ளத்தாக்கு உருவாகின்றது.  
துணை ஆற்றில் உள்ள பனி உருகிய பின்பு அது முதன்மையாற்றின் மீது தொங்கிக் கொண்டிருப்பது போல் காட்சியளிக்கும்.  
இவ்வாறான துணை ஆறு தொங்கும் பள்ளத்தாக்கு என அழைக்கப்படுகின்றது.
# தாம்சன் ஆறு


**தாம்சன் ஆறு** *(Thompson River)* கனடாவின் தென்மேற்கு மாகாணத்திலுள்ள பிரிட்டிசு கொலம்பியாவில் ஓடும் பிரேசர் ஆற்றின் மிகப்பெரிய துணை நதியாகும் . இது கனடாவின் பிரிட்டிசு கொலம்பியாவில் தென்-மத்திய பகுதி வழியாகப் பாய்கிறது. தெற்கு தாம்சன் ஆறு, வடக்கு தாம்சன் ஆறு என்ற இரண்டு கிளைகளைக் கொண்டதாக தாம்சன் ஆறு பாய்கிறது. பசிபிக் சால்மன் மற்றும் பசிபிக் நன்னீர் மீன் வகைகள் வாழுமிடமாக தாம்சன் ஆறு உள்ளது. தாம்சன் ஆற்றுப்பகுதியின் புவியியல் வரலாற்றில் பனிப்பாறைகள் பெரிதும் முக்கியத்துவம் பெறுகின்றன. மேலும் பல பெரிய பனிப்பாறை ஏரிகள் கடந்த 12,000 ஆண்டுகளாக நதி பள்ளத்தாக்கை நிரப்பின என்று அறியப்படுகிறது. குறைந்தபட்சம் 8,300 ஆண்டுகளுக்கு முந்தைய நீர்நிலைகளில் மனிதர்கள் வசித்திருப்பதை தொல்பொருள் சான்றுகள் காட்டுகின்றன. பிரேசர் ஆற்றின் ஆய்வுப் பயணி சைமன் பிரேசர் அவரது நண்பரும் கொலம்பியா ஆற்றுப் பள்ளத்தாக்கு ஆய்வாளருமான டேவிட் தாம்சனை சிறப்பிக்க அவரது பெயரை இந்நதிக்கு சூட்டினார். படகுப் பயணமும் மீன்பிடித்தலும் இங்கு பொழுதுபோக்கு விளையாட்டுகளாக உள்ளன.  

இது கனடிய ஆர்க்டிக்குத் தீவுக்கூட்டத்தில் உள்ள பாங்சு தீவின் இடையில் பாய்கிறது, மேலும் இது ஆலாவிக் தேசிய பூங்காவிலிருந்து வடக்கு நோக்கிச் செல்கிறது.  

வட அமெரிக்காவின் வடகிழக்கு வடகிழக்கு பகுதியில் பன்முக இனங்கள் வாழும் பகுதியாக வடக்கு பாங்க்ஸ் தீவின் திமோன் ஆற்றுப்பகுதி உள்ளதாக விவரிக்கப்பட்டுள்ளது. தாம்சன் ஆற்றின் கரையோரப்பகுதியில் தேசிய பூங்காவின் ஏறத்தாழ பாதி இங்கு அமைந்துள்ளது.
# செங்கல்பட்டு மருத்துவக் கல்லூரி



**செங்கல்பட்டு மருத்துவக் கல்லூரி** (*Chengalpattu Medical College*) செங்கல்பட்டில் அமைந்துள்ள ஒரு கல்வி நிறுவனம். இதன் அமைவிடம் செங்கல்பட்டு நகரம், தமிழ்நாடு, இந்தியாவாகும். சென்னையிலிருந்து தென்மேற்கே 54 கி.மீ தொலைவில் இது அமைந்துள்ளது. தமிழ்நாட்டில் உள்ள அரசு மருத்துவக் கல்லூரிகளில் 5வது இடத்தில் உள்ளது  

## வரலாறு
செங்கல்பட்டு மருத்துவமனை 1965க்கு முன்பு செங்கல்பட்டு நகரின் உள்பகுதியில் பழைய கட்டிடத்தில் செங்கல்பட்டு மாவட்ட தலைமை மருத்துவமனையாகச் செயல்பட்டது. 1965ஆம் ஆண்டு தமிழக அரசின் மாவட்ட தலைமை மருத்துவமனையை மருத்துவக் கல்வி கற்பிக்கும் நிறுவனமாக மாற்றும் முடிவால் 250 படுக்கைகளுடன் மருத்துவப் பயிற்சி தொடங்கப்பட்டது. வேதாச்சலம் முதலியார் நகராட்சி மன்றத்தின் தலைவராக இருந்த போது,நன்கொடையாக ஒரு பரந்த நிலப்பகுதியை வழங்கினார். அந்த இடத்தில் அது முதல் கல்லூரி செயல்படுகிறது. 50 ஆண்டுகளைக் கடந்து இப்போதும் இயங்கி வருகிறது.  

## தொடக்கம்
1970ஆம் ஆண்டு, முதல் முறையாக மருத்துவக் கல்வி கற்பித்தல் தொடங்கப்பட்டது.தொடக்கம் முதல் 2012 ஆம் ஆண்டு வரை 50 மாணவர்கள் வீதம் ஒவ்வொரு கல்வி ஆண்டிற்கும் சேர்க்கை நடைபெற்றது.2012-13 கல்வியாண்டு முதல் மாணவர்கள் சேர்க்கை எண்ணிக்கை 100 ஆக உயர்த்தப்பட்டது.1970 ஆம் ஆண்டு முதல் மாணவிகளும் கல்வி சேர்க்கையில் அனுமதிக்கப்பட்டனர். எம்.பீ.பீ.எஸ் பட்டப்படிப்பின் துவக்கம் முதல் 50 வயதான நிறுவனம்.  

## அடிப்படை துறைகள்
இந்த மருத்துவமனையில் கீழ்கண்ட துறைகள் செயல்படுகிறது.  

1. பொது மருத்துவம்
1. அறுவை மருத்துவம்
1. மகப்பேறு மருத்துவம்
1. மகளிர் நோய் மருத்துவம்
1. குழந்தை மருத்துவம்
1. எலும்பு மருத்துவம்
1. கண் மருத்துவம்
1. காது, மூக்கு மற்றும் தொண்டை மருத்துவம்
1. மனநல மருத்துவம்
1. மார்பக மருத்துவம்

இங்கு நாள் ஒன்றுக்கு சராசரியாக 3000 முதல் 3500 வெளிநோயாளிகளுக்கு மருத்துவம் அளிக்கப்படுகிறது. உள்நோயாளிகளாக 600 முதல் 700 நோயாளிகளுக்கு மருத்துவம் வழங்கப்படுகிறது.  

## மேம்பட்ட மருத்துவ துறைகள்
1)நரம்பியல்  

2)இருதயவியல்  

3)சிறுநீரகவியல்  

4)குழந்தை அறுவையியல்  

5)ஒட்டுறுப்பு அறுவையியல்  

6)சிறுநீரியல்  

7)நரம்பு அறுவையியல்  

## மேற்கோள்

1. செங்கல்பட்டு மருத்துவ கல்லூரி மருத்துவமனை செய்திகளில்
1. செங்கல்பட்டு மருத்துவ கல்லூரி மருத்துவமனை செய்திகளில்
1. மன நலம் பற்றிய குறும்படம்; செங்கல்பட்டு மருத்துவக் கல்லூரி மாணவர்களின் படைப்பு
# மூட்டுவலி

**மூட்டுவலி** என்பது எலும்புகள் இனையுமிடத்தில் உன்டகும் வ்லி விரல்களை மடக்கமுடியதது,மற்றும் கை கால்கலை நீட்டமுடியாதது இதன் அறிகுறிகள் ஆகும். மற்ற அறிக்றிகள் மூட்டுக்கள் சிவத்தல்,வீக்கம். போன்றவை. மேலும் இந்த நோயால் மேலும் சில உறுப்புக்களும் பாதிக்கப்படலாம். இது நாள்பட்ட வலியாகவோ உடனடி வலியாகவோ இருக்கலாம்.  

## மூட்டுவலியின் வகைகள்
.  
100-க்கும் மேற்பட்ட மூட்டுவலிகள் கானப்ப்டுகின்றன. பொதுவாக காணப்படும் மூட்டுவலி (degenerative joint disease) மற்றும் ருமேடிக் மூட்டுவலி. ஆஸ்டியோஆர்த்ரைடிஸ். வயது முதிர்வின் காரனமாக தோன்றுகிறது இது விரல்கல்,மூட்டுக்கள் மற்றும் இடுப்புபகுதியை பாதிக்கும். ருமட்டாய்டு மூட்டுவலி நோயெதிர்ப்பு சக்தி குறைபாட்டினால் ஏற்படுகிறது இது கை மற்றும் பாதங்களை பாதிக்கிறது. மேலும் சிலவகைகள் கௌட், லுபஸ்,மற்றும் செப்டிக் மூட்டுவலி.  

சிகிச்சைமுறைகள் ஓய்வு,மூட்டுகளில் ஐஸ் வைத்தல்,மூட்டுகளில் வெப்பஒத்தடம் கொடுத்தல். உடல் எடையைக் குறைத்தல் மற்றும் உடற் பயிற்சி சிறந்தபயனலிக்கும். வலி நிவாரனிகள் ஐப்ருஃபின்,பாராசிட்டமால் (acetaminophen) பயன்படுத்தலம். சில நேரங்களில் மூட்டு மாற்று அறுவை சிகிச்சை தேவைப்படும்.  

ஆஸ்டியோஆர்த்ரைடிஸால் 3.8% க்கும் மேற்பட்ட மக்களும் ருமட்டாய்டு மூட்டுவலியால் 0.24% மக்களும். கௌட் பாதிப்பு 1 முதல் 2% ம் மேற்கத்திய நாடுகளின் சில பகுதிகளில் . ஆஸ்திரேலியாவில் 15% மக்களும்,[10] அமெரிக்கவில் 20% க்கும் மேற்பட்டவர்களும் பாதிக்கப்பட்டுள்ளனர். பொதுவாக இந்நோய் வயது முதிற்வின் காரனமாகவே தோன்றுகிறது.
# தோற்ற மெய்ம்மை

**தோற்ற மெய்ம்மை** (virtual reality) அல்லது **மெய்நிகர் உண்மை** என்பது கணினியால் உருவாக்கப்பட்ட தோற்றங்களை மெய்யுருவம் போல் காட்டுவதாகும். இது கணினி விளையாட்டுகளிலும், திரைப்படங்களிலும் அதிகமாகவும், இராணுவம், வானியல் போன்றவற்றில் குறைவாகவும் உபயோகிக்கப்படும் தொழினுட்பம். AR / VR இன் சந்தை ஏற்கனவே ஒரு பில்லியன் டாலர் சந்தையாக மாறியுள்ளது, இது ஒரு சில ஆண்டுகளுக்குள் $ 120 பில்லியன் சந்தைக்கு அப்பால் வளரத் திட்டமிடப்பட்டுள்ளது.  

## வரலாறு
1920களில் பயிற்சிப் போர்விமானிகளுக்கு இராணுவ விமானங்களில் போரிடும் முறைகளை மெய்நிகர் உண்மையாக உருவாக்கி வழங்கியவர் எட்வின் லிங். 1980 களில் நாசா விண்வெளி ஆராய்ச்சி நிறுவனம் மெய்நிகர் உண்மையைப் பயன்படுத்தியது. 1990களில் பொதுமக்களிடம் மெய்நிகர் உண்மையைக் கொண்டுவந்தவர் ஜேரன் லேனியா். இவர்தாம் முதன்முதலில் வெர்சுவல் ரியாலிட்டி எனும் சொல்லையும் பயன்படுத்தினார். இவருக்கு உதவியாக இருந்தவர் தோம் சிம்மர்மேன்.  

## தோற்ற மெய்ம்மை செயல்பாடு
இன்றைய மெய்நிகர் உண்மைக்குரிய களங்களில் பங்கேற்க கணினி மென்பொருள் பெரிதும் பயன்படுகின்றன. கணினியில் உருவகப்படுத்தப்பட்ட முப்பரிமாண களங்களில் பங்கேற்க தரவுகள் கொண்ட தலைக்கவசம், மேலாடை, கையுறை, காலுறை, துப்பாக்கி போன்றவை பயன்படுத்தப்படுகின்றன. இம்மாதிரியான கருவிகளை பயன்படுத்தி எதிரியைச் சுடுதல், பந்தயக்கார் ஓட்டுதல், கடலுக்குள் செல்லுதல், பரவெளியில் மிதத்தல் போன்ற அனுபவங்களை அளிக்கிறது.  

## பயன்பாடு
தொடக்கத்தில் போர் பயிற்சிகளைச் செய்வதற்காகவும், மனமகிழ் பொழுதுபோக்கிற்காகவும் உருவாக்கப்பட்ட இது, இன்று அறுவை சிகிச்சை, விவசாயத்துறை, கட்டுமானத்துறை, கலை, கல்வி, வணிகத்துறை, மனநலம் பாதிக்கப்பட்டோர் மீள்துறை போன்ற துறைகளில் விரைவான வளர்ச்சி கண்டு வருகிறது.  

## உதாரணம்

ஐக்கிய அமெரிக்கக் கடற்படையினர் வான்குடை பயிற்சிக்கு தோற்ற மெய்ம்மையினை பயன்படுத்துவது வழக்கம்.  

## சமுதாயத்தில் ஏற்படுத்திய தாக்கம்
தோற்ற மெய்ம்மை கணினி விளையாட்டுகள் விளையாடும் குழந்தைகள், உண்மையான மைதானத்தில் விளையாடும் அளவுக்கு பக்குவம் பெறுவதில்லை என்பது சமூக ஆர்வலர்களின் ஆதங்கம்.  

## மேற்கோள்களும் குறிப்புகளும்
# கொத்தனாம்பட்டி


**கொத்தனாம்பட்டி** (*Kothanampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'39.6"N 78°31'59.6"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 86 குடும்பங்களும் 333 மக்களும் வசிக்கின்றனர். இதில் 186 ஆண்களும் 147 பெண்களும் அடங்குவர்.  

## மேற்கோள்
# செரப்பணஞ்சேரி வீமீசுவரர் கோயில்

**செரப்பணஞ்சேரி வீமீசுவரர் கோயில்** (*Veemeeswarar Temple, Serapanancheri*) என்பது தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.  

## அமைவிடம்
இக்கோயில் காஞ்சீபுரம் மாவட்டத்தில் செரப்பணஞ்சேரி என்னுமிடத்தில் உள்ளது. பெருவஞ்சூர், ராஜேந்திரசோழ நல்லூர், கேசரிநல்லூர் ஆகிய பெயர்களில் இவ்வூர் அழைக்கப்பட்டுள்ளது. காஞ்சிபுரத்திற்கும் மாமல்லபுரத்திற்கும் இடையே காணப்படுகின்ற மாடக்கோயில்களில் இக்கோயில் 18ஆவது கோயிலாகும்.  

## இறைவன், இறைவி
இக்கோயிலின் மூலவராக வீமீசுவரர் உள்ளார். இறைவி சுவர்ணாம்பிகை ஆவார். மண்ணிவாக்கம் மண்ணீசுவரர், செரப்பணஞ்சேரி வீமீசுவரர் கோயில்கள் ஒரே சிற்பியால் கட்டப்பட்டவையாகக் கருதப்படுகின்றன. மூலவர் ஆறடி உயர லிங்கத் திருமேனியாக உள்ளார். இடப்பாகத்தில் இறைவி தெற்கு நோக்கிய நிலையில் உள்ளார்.சுவாமிக்கு எதிரில் யுகத்திலிருந்து வெளிவருவது போல் ஒரு கல்லில் சிவன் நின்ற நிலையில் உள்ளார்.  

## அமைப்பு
இக்கோயிலில் இரு நந்திகள் மூலவரை நோக்கிய வகையில் உள்ளன.கோஷ்டத்தில் நர்த்தன கணபதி, தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர். கருவறை மண்டபத்தில் கல்வெட்டுகள் காணப்படுகின்றன. உலக மக்களின் தோஷங்களையும், பாவங்களையும் நீக்குவதற்காக சூரியன் சரியான சிவன் கோயிலைத் தேடி வந்தான். அவ்வாறு செல்லும்போது ஒரு முறை ரத சப்தமி காலத்தில் தன்னுடைய தேரின் சக்கரத்தை தெற்கிலிருந்து வடக்கு நோக்கி திருப்பினான். அப்போது இவ்விடத்திற்கு வந்து ஒரு தீர்த்தத்தை உண்டாக்கினான். சூரியன் வழிபட ஆரம்பித்த நிலையில் அனைவரும் வழிபட ஆரம்பித்தனர். விண்மீன்களும் அவ்வாறு வழிபடவே இங்குள்ள இறைவர் விண் மீன் ஈசுவரர் என்று அழைக்கப்பட்டு பின்னர் வீமீசுவரர் ஆனார். இதுபோல சுக்கிரன் தனக்காக ஒரு இடம் வேண்டுமென்று இறைவியிடம் வேண்ட அவள் தன் ஆபரணத்தைக் கழற்றித் தந்து நவக்கிரகத் தலைவனே வந்து வழிபடும்போது தனியாக அவன் ஒரு இடம் கோரக்கூடாது என்றார். அதனைக் கேட்ட சுக்கிரன் இறைவியின் சொல் கேட்டான். தான் பெற்றவாறு மற்றவர்களும் இறைவியிடம் சுவர்ணம் ஆன செல்வத்தைப் பெற வேண்டும் என கேட்டுக்கொண்டான். அதனால் இறைவி சுவர்ணாம்பிகை என்ற பெயரைப் பெற்றார்.  

## திருவிழாக்கள்
மாதப் பிரதோஷம், மகா சிவராத்திரி, கார்த்திகை, சோம வாரம், தமிழ்ப் புத்தாண்டு உள்ளிட்ட விழாக்கள் இங்கு கொண்டாடப்படுகின்றன.